[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Ukraina so\u0303ja taustal on taas kerkinud ku\u0308simusi Venemaa nii-o\u0308elda ajaloolisest ma\u0308a\u0308ratusest. Et kas ta ongi ma\u0308a\u0308ratud olema igavesti agressor ning kas demokraatia ongi Venemaa elanike jaoks ta\u0308iesti vo\u0303o\u0303ras va\u0308rk. Vikerraadio saatesarjas \"Harri Tiido taustajutud\" ja\u0308tkub Venemaa analu\u0308u\u0308simine."}, {"text_idx": "#000005", "text": "Olles aastaku\u0308mneid lugenud Venemaa-teemalisi kirjutisi, kaldun olema pessimist. Vene inimese jaoks na\u0308ikse olevat va\u0308ga vastuvo\u0303etav rez\u030ciim, mis on ku\u0308ll ko\u0303vaka\u0308eline, kuid samal ajal tagab mingi rahu ja stabiilsuse."}, {"text_idx": "#000006", "text": "See na\u0308htub tegelikult avaliku arvamuse uurimustest, kus ko\u0303ige igatsusva\u0308a\u0308rsemaks on kujunenud Brez\u030cnevi aeg. Stagnatsioon, vaesus, kuid ka stabiilsus. Valmisolek, vo\u0303i isegi igatsus autoritaarse korra ja\u0308rele on silma torganud isegi ajalo\u0303ikudel, mida oleme harjunud pidama demokratiseerumise algeteks."}, {"text_idx": "#000007", "text": "Peterburi Euroopa U\u0308likooli ja Helsingi U\u0308likooli professor Vladimir Gelman meenutab aasta alguses ilmunud raamatus oma to\u0308o\u0308intervjuud Anatoli Sobts\u030caki juures. Kui Gelman ma\u0308rkis Sobts\u030cakile, et tolle na\u0308gemus linna juhtimisest on koopia no\u0303ukogudeaegsest haldusest, siis vastanud Sobts\u030cak, et \"meie oleme nu\u0308u\u0308d vo\u0303imul ja see ongi demokraatia\"."}, {"text_idx": "#000008", "text": "Raamatu pealkiri on \"Autoritaarne Venemaa. Po\u0303genemine vabaduse eest ehk miks demokraatia meil ei juurdu\" (\u0412\u043b\u0430\u0434\u0438\u043c\u0438\u0440 \u0413\u0435\u043b\u043c\u0430\u043d, \"\u0410\u0432\u0442\u043e\u0440\u0438\u0442\u0430\u0440\u043d\u0430\u044f \u0420\u043e\u0441\u0441\u0438\u044f. \u0411\u0435\u0433\u0441\u0442\u0432\u043e \u043e\u0442 \u0441\u0432\u043e\u0431\u043e\u0434\u044b, \u0438\u043b\u0438 \u043f\u043e\u0447\u0435\u043c\u044b \u0443 \u043d\u0430\u0441 \u043d\u0435 \u043f\u0440\u0438\u0436\u0438\u0432\u0430\u0435\u0442\u0441\u044f \u0434\u0435\u043c\u043e\u043a\u0440\u0430\u0442\u0438\u044f\", 2022)."}, {"text_idx": "#000009", "text": "Seal on muide ka huvitav seik, et Sobts\u030caki sekreta\u0308r oli tol ajal keegi Dmitri Medvedev, kes Gelmani so\u0303nul on praeguseni ja\u0308a\u0308nud eestoas istuvaks ka\u0308suta\u0308itjaks. Kuid Medvedev ei ole isegi autoritaarse rez\u030ciimi na\u0308idis, ta on pigem eikeegi."}, {"text_idx": "#000010", "text": "Autoritaarsete rez\u030ciimide maailma jagades leiab Gelman, et Venemaa kuulub ilmselt Ida-Euroopas ja no\u0303ukaja\u0308rgses ruumis tekkinud isikustatud autokraatiate kilda. See ta\u0308hendab, et vo\u0303im on u\u0308he liidri ja tema la\u0308hikonna ka\u0308es. Taoliste rez\u030ciimide jaoks tulenevad riskid mitte niivo\u0303rd massidest, kes on kontrolli all, kuivo\u0303rd eliidist, kes vo\u0303ib kasutada paleepo\u0308o\u0308rdeid vo\u0303i muud sellist liidri ko\u0303rvaldamiseks."}, {"text_idx": "#000012", "text": "Autokraatia on viimasel ajal u\u0308ldiselt olnud to\u0303usulainel, samal ajal kui demokraatia areng on olnud miinusma\u0308rgiga. Eks need vaidlused demokraatia u\u0308le ole ka\u0308inud aastaku\u0308mneid. Demokraatia kritiseerijad ma\u0308rgivad o\u0303igustatult, et vabad valimised ei pruugi alati anda head tulemust."}, {"text_idx": "#000013", "text": "Seda on ju ka Eestis na\u0308ha. Maailmas mo\u0303ned riigid levitanud seisukohta, et tark ja o\u0303iglane autokraat on parem kui demokraatlikult valitud juhid. Demokraatia kaitsjad va\u0308idavad vastu, et u\u0308hiskonna optimaalne korraldus ei pea ta\u0308hendama parimate poliitikute vo\u0303imuletulekut. Vaid seda, et halvimad ei saaks vo\u0303tta vo\u0303imu."}, {"text_idx": "#000014", "text": "Demokraatia ei taga, et inimesed hakkavad paremini elama. Demokraatia vaid va\u0308hendab riske, et inimesed peaksid hakkama korrumpeerunud autokraatia tingimustes kannatama omavalitsejate vo\u0303imu."}, {"text_idx": "#000016", "text": "Pessimistid kalduvad otsima po\u0303hjuseid vene ajaloost ja kultuurist. Vene poliitilist su\u0308steemi na\u0308hakse kui kroonilist kaost.Optimistid uurivad majanduse kasvu ja arengut ja na\u0308evad autoritaarsust kui ajutist na\u0308htust postsovetlikus keskkonnas.Realistid keskenduvad aga poliitilistele protsessidele, strateegiliste tegijate huvidele ja kavadele vo\u0303itluses vo\u0303imu pa\u0308rast. Nende na\u0308gemuses on Vene poliitika kasumiahnete ku\u0308u\u0308niliste jo\u0303udude vo\u0303itlus ja autoritaarsus on tegelikult teadliku tegevuse tulemus."}, {"text_idx": "#000017", "text": "\"Ko\u0303ik katsed Venemaale demokraatiat pa\u0308he ma\u0308a\u0308rida on olnud ma\u0308a\u0308ratud nurjumisele.\""}, {"text_idx": "#000018", "text": "Keskmine venelane on laialt levinud na\u0308gemuses tugeva ka\u0308e pooldaja, u\u0308ksko\u0303ikne kodanike ja poliitiliste o\u0303iguste suhtes, vaenulik eraomandi suhtes ja alati valmis vahetama vabadust odava vorsti ja harjunud korra sa\u0308ilimise vastu. Ko\u0303ik katsed Venemaale demokraatiat pa\u0308he ma\u0308a\u0308rida on olnud ma\u0308a\u0308ratud nurjumisele."}, {"text_idx": "#000021", "text": "Venemaa ha\u0308da na\u0308ikse Gelmani arvates olevat selles, et massiline poliitiline osalemine ei etendanud poliitikas mingit olulist rolli. U\u0308hiskondlikud protestid lokaliseeritakse kohalikul tasandil."}, {"text_idx": "#000022", "text": "Teiseks ei tekkinud Venemaal mingeid u\u0308hiskondlikke kokkuleppeid, nagu na\u0308iteks omaaegne Poola u\u0308marlaud. Uutel liidritel ei olnud huvi kompromisside vastu. Vo\u0303ideldi nullsumma po\u0303himo\u0303ttel. Ja kolmandaks, rahvusvaheline mo\u0303ju poliitilistele protsessidele Venemaal oli ta\u0308htsusetu. Kahjuks see ka ja\u0308a\u0308b va\u0308hemo\u0303jusaks."}, {"text_idx": "#000025", "text": "Harri Tiido: vene mo\u0303ttemaailmast ja ras\u030cismist"}, {"text_idx": "#000026", "text": "Peeter Kaasik: lihtsat vene inimest ei maksa veel lo\u0303plikult maha kanda"}, {"text_idx": "#000029", "text": "Eva Piirima\u0308e: Vene va\u0308lispoliitika moraalsed argumendid"}, {"text_idx": "#000031", "text": "Jaak Aaviksoo: so\u0303ja valus valgus"}, {"text_idx": "#000032", "text": "Kalev Stoicescu: millal hakkavad Ukraina ja la\u0308a\u0308s oma tingimusi esitama?"}, {"text_idx": "#000033", "text": "Harri Tiido: Venemaa kui seisuste u\u0308hiskond"}, {"text_idx": "#000034", "text": "Priit Rohtmets: Ukraina so\u0303da kui ususo\u0303da"}, {"text_idx": "#000035", "text": "Johann-Christian Po\u0303der: Putini agressiooniso\u0303da ja rahueetika"}, {"text_idx": "#000039", "text": "Kaarel Tarand: ku\u0308lmasurm ei kohuta"}, {"text_idx": "#000040", "text": "Hallar Meybaum: riigi \"abipakett\" tuli to\u0308o\u0308stusele halvimal ajal"}, {"text_idx": "#000042", "text": "Harri Tiido: migratsioon on sama vana kui inimkond"}, {"text_idx": "#000043", "text": "Kristi Klaas: rohereformid on majanduse konkurentsivo\u0303ime u\u0308ks alustala"}, {"text_idx": "#000046", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000048", "text": "Keeleminutid. Oma nime all maailma"}, {"text_idx": "#000054", "text": "Astronoom: virmalisi na\u0308eb sageli veel kolm-neli aastat"}, {"text_idx": "#000056", "text": "\"Sevilla habemeajaja\" tuuakse lavale eesti keeles"}, {"text_idx": "#000058", "text": "Maian: muusika on minu jaoks pigem hobi"}, {"text_idx": "#000059", "text": "Stsenaristide u\u0308hendus jo\u0303udis Hollywoodis suurte stuudiotega kokkuleppele"}]